Sy het ook strafregtelik klagtes teen vier DA-lede by Kaapstad Sentraal Polisiestasie ingedien oor ’n vals verslag van die Ouditeur-Generaal wat op sosiale media versprei is. Die vals verslag verwys na beweerde oortredings deur De Lille wat verband hou met die aankoop van busse vir die MyCiti-busdiens. Die Ouditeur-Generaal het later bevestig dat die verslag vals is. De Lille sê sy het verlede maand die lede kans gegee om haar om verskoning te vra, maar daar was geen reaksie nie.
De Lille het verskeie foto’s van haar op Twitter geplaas wat in die polisiestasie geneem is terwyl sy die klagtes teen haar voormalige kollegas indien.